85 



Torzlábú lótetü. — A rovarok és egyes testrészeik eltorzu- 

 lásának számos esete van ugyan már a szakirodalomban ismertetve, 

 de azért általában mégis elmondhatjuk, hogy torzképződés a rova- 

 loknál aránylag ritkán fordul elő. így magamnak is, mint a ki a 

 lótetű (Gryllotalpa vulgáris Latr.) tanulmányozásával már évek óta 

 tüzetesebben foglalkozom, igen sok példány került kezeim közé e 

 rovarfajból ; de azért mégis csak egy ízben volt alkalmam egy 

 olyan példányra akadni, a melynél egy bizonyos testrész eltorzulása 

 volt észlelhető. 



E példányt 1884 szeptember 29-én fogtam. Első tekintetre 

 feltűnt, hogy annak baloldali ásó lába aránytalanul kicsiny, majdnem 

 felényivel rövidebb, mint a jobboldali. Néhány napig élve tartottam 

 egy eléggé magas bádog edényben, a melyben járt-kelt, sőt tetejére 

 is felkúszott, a nélkül, hogy az eltorzult lábra rálépett volna. Tüze- 

 tesebb vizsgálásnál kitűnt, hogy az a láb a tarsus ós a lábszár 

 között fekvő Ízületben nem mozgatható, ós hogy a tarsus tövével 

 teljesen bele van nőve a lábszárnak abba a jókora mélyedésébe, 

 melybe a tarsus bele illeszkedik. Az eltorzult ásóláb tarsusán hi- 

 ányzott a külső rész, mely rendesen 4 fogból áll; a belső részen 

 is csak az aránylag igen rövid első fog maradt meg. A rendesen 

 kifejlődött lótetűnél a tarsus belső részének első foga jobb- és 

 baloldalán apró szőrökkel van megrakva, de ezen az eltorzult lábon 

 ilyen szőrök nem voltak. Az első fog maradványa alatt a rendesnél 

 jóval nagyobb orom vonult el hosszában, mintha csak a fog rová- 

 sára képződött volna. A lábszár belső felülete a szokottnál jóval 

 sötétebb szinű volt. Normális körülmények között a lábszár felső 

 részének belső oldalán egy hatalmas fog foglal helyet, de az eltor- 

 zult lábon ez is nagyon gyengén volt kifejlődve. A czomb sem 

 egészen szabályosan képződött, de az eltérés csak igen csekély volt. 

 Az eltorzult lábszár felbonczolásánál azt tapasztaltam, hogy a 

 belsejében levő izmok is el voltak satnyulva s a közöl a két izom- 

 csoport közöl, mely a lábszárból a tarsusba vonul és annak mozga- 

 tását eszközli, csupán az egyik volt meg. A szervnek külső eltorzu- 

 lása a jelen esetben tehát együtt járt belső részeinek eltorzulásával. 

 Az eltorzulás azonban csupán csak az illető szervre szorítkozott. 

 Abban a hiszemben, hogy a rovar többi belső részein, nevezetesen 

 a lólekző, emésztő és nemző szerveken talán szintén valami eltorzu • 

 lás fog mutatkozni, gondosan felbonczoltam ugyanis az egész rovart, 

 de abban semmi másféle rendellenességet sem találtam. 



Dudinszky Emil. 



